CELEX: 32005D0092
Language: fi
Date: 2005-02-02 00:00:00
Title: 2005/92/EY: Komission päätös, tehty 2 päivänä helmikuuta 2005, eläinten terveyttä koskevista vaatimuksista, todistusten myöntämisestä ja siirtymäsäännöksistä siltä osin kuin on kyse tiettyjen eläinperäisten tuotteiden erien tuonnista vapaa-alueille, vapaavarastoihin ja rajat ylittäviin merikuljetusvälineisiin hankintoja toimittavien toimijoiden tiloihin yhteisössä sekä varastointikaudesta niissä (tiedoksiannettu numerolla K(2005) 191) (ETA:n kannalta merkityksellinen teksti)

4.2.2005   
            
            
               FI
            
            
               Euroopan unionin virallinen lehti
            
            
               L 31/62
            
         
      KOMISSION PÄÄTÖS,
   tehty 2 päivänä helmikuuta 2005,
   eläinten terveyttä koskevista vaatimuksista, todistusten myöntämisestä ja siirtymäsäännöksistä siltä osin kuin on kyse tiettyjen eläinperäisten tuotteiden erien tuonnista vapaa-alueille, vapaavarastoihin ja rajat ylittäviin merikuljetusvälineisiin hankintoja toimittavien toimijoiden tiloihin yhteisössä sekä varastointikaudesta niissä
   (tiedoksiannettu numerolla K(2005) 191)
   (ETA:n kannalta merkityksellinen teksti)
   (2005/92/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (1) ja erityisesti sen 12 artiklan 12 kohdan ja 13 artiklan 6 kohdan,
   sekä katsoo seuraavaa:
   
               (1)
            
            
               Direktiivissä 97/78/EY vahvistetaan vaatimukset eläinlääkinnällisten tarkastusten järjestämiselle kolmannesta maasta tulevien tiettyjen eläinperäisten tuotteiden erille ja säädetään muun muassa sellaisten tuotteiden varastoinnista vapaa-alueilla, vapaavarastoissa ja rajat ylittäviin merikuljetusvälineisiin hankintoja toimittavien toimijoiden tiloissa, jotka eivät täytä eläinten terveyteen liittyviä yhteisön tuontivaatimuksia.
            
         
               (2)
            
            
               Ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetussa neuvoston direktiivissä 2002/99/EY (2) säädetään, että jäsenvaltioiden on toteutettava toimenpiteitä varmistaakseen, että kolmansista maista tuodaan ihmisravinnoksi tarkoitettuja eläinperäisiä tuotteita 1 päivästä tammikuuta 2005 alkaen ainoastaan, jos ne täyttävät kyseisessä direktiivissä vahvistetut säännöt.
            
         
               (3)
            
            
               Direktiivissä 2002/99/EY säädetään myös eläinten terveyttä koskevien sääntöjen vahvistamisesta ja todistuksista tuotteille, jotka siirtyvät kauttakuljetukseen välittömästi tai varastoinnin jälkeen. Tällaiset säännöt ja todistukset ihmisravinnoksi tarkoitetuille liha-, riistanliha ja siipikarjanliha mukaan luettuina, ja lihavalmiste-, raakalihavalmiste- sekä maito- ja maitotuote-erille, jotka on tarkoitettu joko välittömästi tai varastoinnin jälkeen kauttakuljetettaviksi joko kolmanteen maahan tai rajat ylittäviin merikuljetusvälineisiin, vahvistetaan neuvoston päätöksessä 79/542/ETY (3) ja komission päätöksissä 94/984/EY (4), 97/221/EY (5), 2000/572/EY (6), 2000/585/EY (7), 2000/609/EY (8), 2003/779/EY (9) ja 2004/438/EY (10) (asiaan liittyvät yhteisön säädökset).
            
         
               (4)
            
            
               Asiaan liittyvien yhteisön säädösten soveltamisalaan kuuluvien eläinperäisten tuotteiden erien on näin ollen 1 päivästä tammikuuta 2005 noudatettava sääntöjä, ja niiden mukana on oltava asianmukainen, asiaan liittyvissä yhteisön säädöksissä vahvistettu eläinten terveystodistus, silloin kun ne esitetään tuotaviksi vapaa-alueille, vapaavarastoihin tai rajat ylittäviin merikuljetusvälineisiin hankintoja toimittavien toimijoiden tiloihin, jotta voidaan varmistaa, että eläinten terveyttä koskevat vaatimukset täyttyvät.
            
         
               (5)
            
            
               Tämän vuoksi niitä eriä, jotka tuodaan yhteisöön varastoitaviksi vapaa-alueille, vapaavarastoihin tai rajat ylittäviin merikuljetusvälineisiin hankintoja toimittavien toimijoiden tiloihin ennen 1 päivää tammikuuta 2005 ja jotka eivät vastaa asiaan liittyviä yhteisön säädöksiä, olisi käsiteltävä yhdenmukaisella ja avoimella tavalla, jotta vältetään tarpeettomat ongelmat asiaan liittyvien yritysten kannalta ja varmistetaan samalla, että tällaisten tuotteiden säilyttämiselle yhteisössä on asetettu lopullinen määräpäivä.
            
         
               (6)
            
            
               Yrityksille olisi tämän vuoksi asetettava 12 kuukauden mittainen siirtymäkausi niistä tuotteista eroon pääsemiseksi, jotka on tuotu vapaa-alueille, vapaavarastoihin tai rajat ylittäviin merikuljetusvälineisiin hankintoja toimittavien toimijoiden tiloihin ennen 1 päivää tammikuuta 2005.
            
         
               (7)
            
            
               On aiheellista varmistaa, että 1 päivästä tammikuuta 2006 alkaen kaikki sellaiset vapaa-alueille, vapaavarastoihin tai rajat ylittäviin merikuljetusvälineisiin hankintoja toimittavien toimijoiden tiloihin yhteisön alueella edelleen varastoidut tuotteet, jotka eivät vastaa asiaan liittyviä yhteisön säädöksiä, olisi tuhottava toimivaltaisen viranomaisen valvonnassa. Kaikki tällaisesta menettelystä aiheutuvat kustannukset olisi veloitettava erän omistajalta.
            
         
               (8)
            
            
               Tätä päätöstä on eläinten terveyteen liittyvistä syistä tarpeen soveltaa 1 päivästä tammikuuta 2005.
            
         
               (9)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Päätösten 79/542/ETY, 94/984/EY, 97/221/EY, 2000/572/EY, 2000/585/EY, 2000/609/EY, 2003/779/EY ja 2004/438/EY soveltamisalaan kuuluvien tuotteiden erien mukana on 1 päivästä tammikuuta 2005 oltava asianmukainen, kyseisissä säädöksissä vahvistettu eläinten terveystodistus, silloin kun ne esitetään tuotaviksi vapaa-alueille, vapaavarastoihin tai rajat ylittäviin merikuljetusvälineisiin hankintoja toimittavien toimijoiden tiloihin, jotka on hyväksytty direktiivin 97/78/EY 12 artiklan 4 kohdan b alakohdan ja 13 artiklan 1 kohdan mukaisesti, jotta voidaan varmistaa, että eläinten terveyttä koskevat yhteisön vaatimukset täyttyvät.
   2 artikla
   Vapaa-alueille, vapaavarastoihin tai rajat ylittäviin merikuljetusvälineisiin hankintoja toimittavien toimijoiden tiloihin ennen 1 päivää tammikuuta 2005 tuotujen 1 artiklassa tarkoitettujen tuote-erien sallitaan 31 päivään joulukuuta 2005 saakka lähteä kyseisiltä alueilta, varastoista tai tiloista kuljetettaviksi joko kokonaisuudessaan tai osittain määräpaikkoihinsa, kuten direktiivin 97/78/EY 12 artiklan 8 kohdassa tai 13 artiklan 2 kohdan a alakohdassa säädetään, ilman että niiden mukana on oltava asiaan liittyvissä yhteisön säädöksissä säädetty asianmukainen eläinten terveystodistus.
   3 artikla
   Kaikki vielä varastoituina olevat 2 artiklassa tarkoitetut tuote-erät on 1 päivästä tammikuuta 2006 tuhottava toimivaltaisen viranomaisen valvonnassa.
   Kaikki tuote-erän tuhoamisesta aiheutuvat kustannukset on veloitettava erän omistajalta.
   4 artikla
   Tätä päätöstä sovelletaan tiedoksiantopäivästä.
   5 artikla
   Tämä päätös on osoitettu kaikille jäsenvaltioille.
   
      Tehty Brysselissä 2 päivänä helmikuuta 2005.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 24, 30.1.1998, s. 9. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 882/2004 (EUVL L 165, 30.4.2004, s. 1).
   
      (2)  EYVL L 18, 23.1.2003, s. 11.
   
      (3)  EYVL L 146, 14.6.1979, s. 15. Päätös sellaisena kuin se on viimeksi muutettuna komission päätöksellä 2004/882/EY (EUVL L 373, 21.12.2004, s. 52).
   
      (4)  EYVL L 378, 31.12.1994, s. 11. Päätös sellaisena kuin se on viimeksi muutettuna päätöksellä 2004/118/EY (EUVL L 36, 7.2.2004, s. 34).
   
      (5)  EYVL L 89, 4.4.1997, s. 32. Päätös sellaisena kuin se on viimeksi muutettuna päätöksellä 2004/427/EY (EUVL L 154, 30.4.2004, s. 8).
   
      (6)  EYVL L 240, 23.9.2000, s. 19. Päätös sellaisena kuin se on viimeksi muutettuna päätöksellä 2004/437/EY (EUVL L 154, 30.4.2004, s. 66).
   
      (7)  EYVL L 251, 6.10.2000, s. 1. Päätös sellaisena kuin se on viimeksi muutettuna päätöksellä 2004/413/EY (EUVL L 151, 30.4.2004, s. 57).
   
      (8)  EYVL L 258, 12.10.2000, s. 49. Päätös sellaisena kuin se on viimeksi muutettuna päätöksellä 2004/415/EY (EUVL L 151, 30.4.2004, s. 73).
   
      (9)  EUVL L 285, 1.11.2003, s. 38. Päätös sellaisena kuin se on viimeksi muutettuna päätöksellä 2004/414/EY (EUVL L 151, 30.4.2004, s. 65).
   
      (10)  EUVL L 154, 30.4.2004, s. 73.